stanford-oval/wikipedia huggingface dataset:
ฉัตร
ฉัตรแขวนหรือปัก > ฉัตรตาด

มี 3 แบบคือ
ฉัตรตาดขาว 5 ชั้น เป็นฉัตรสำหรับพระราชโอรส หรือพระราชธิดาของพระมหากษัตริย์ที่ดำรงพระอิสริยยศเป็นพระองค์เจ้าต่างกรม ชั้น กรมพระ
ฉัตรตาดเหลือง 5 ชั้น เป็นฉัตรสำหรับพระราชโอรส หรือพระราชธิดาของพระมหากษัตริย์ที่ดำรงพระอิสริยยศเป็นพระองค์เจ้าต่างกรม ชั้น กรมหลวง กับเป็นฉัตรสำหรับสมเด็จพระสังฆราชเจ้า และเคยใช้สำหรับ สมเด็จพระญาณสังวร สมเด็จพระสังฆราชฯ ในงานพระศพ และตอนออกพระเมรุ
ฉัตรตาดทอง 5 ชั้น  เคยใช้สำหรับ สมเด็จพระนางเจ้าอินทรศักดิศจี พระวรราชชายา ใน ร.6 , พระนางเจ้าสุวัทนา พระวรราชเทวี ใน ร.6 และพระเจ้าบรมวงศ์เธอ พระองค์เจ้าวาปีบุษบากร ในงานพระศพ และตอนออกพระเมรุ
ฉัตรแขวนหรือปัก > ฉัตรโหมด

มี 5 แบบคือ
ฉัตรโหมดขาว 5 ชั้น สำหรับพระราชโอรส หรือพระราชธิดาของพระมหากษัตริย์ที่ดำรงพระอิสริยยศป็นพระองค์เจ้าต่างกรม ชั้น กรมขุน
ฉัตรโหมดเหลือง 5 ชั้น สำหรับพระราชโอรส หรือพระราชธิดาของพระมหากษัตริย์ที่ดำรงพระยศเป็นพระองค์เจ้าต่างกรม ชั้น กรมหมื่น
ฉัตรโหมดทอง 5 ชั้น สำหรับพระราชโอรส หรือพระราชธิดาของพระมหากษัตริย์ที่ดำรงพระยศเป็นพระองค์เจ้า แต่มิได้ทรงกรม,  พระนางเธอ ,พระวรราชชายา
ฉัตรโหมดเงิน 3 ชั้น สำหรับพระราชโอรส หรือพระราชธิดาในสมเด็จพระบวรราชเจ้าที่ดำรงพระยศเป็น พระองค์เจ้าต่างกรม
ฉัตรโหมดทอง 3 ชั้น สำหรับพระราชโอรส หรือพระราชธิดาในสมเด็จพระบวรราชเจ้าที่มิได้ทรงกรม
ฉัตรตั้งในพิธี หรืออัญเชิญเข้ากระบวนแห่เป็นเกียรติยศ

พระมหาเศวตฉัตรกรรภิรมย์ เป็นฉัตร 5 ชั้น ทรงชะลูดลงเลขยันต์ ใน 1 สำรับมี 3 องค์ ได้แก่ พระเสนาธิปัตย์ พระฉัตรชัย และ พระเกาวพ่าห์
พระอภิรุมชุมสาย หรือ ฉัตรเครื่องสูงหักทองขวาง เป็นฉัตรเครื่องสูงประกอบพระเกียรติยศสำหรับพระมหากษัตริย์ และพระบรมวงศ์ผู้ทรงสัปตปฎลเศวตฉัตร ทำด้วยผ้าปักหักทองขวาง ใช้ปักประจำพระที่นั่งหรือแห่ในกระบวนแห่ทางสถลมารคและชลมารค ใน 1 สำรับ ประกอบด้วยฉัตรชุมสายหักทองขวาง 3 ชั้น ฉัตรหักทองขวาง 5 ชั้นและ 7 ชั้น รวมทั้งบังแทรกและบังพระสูรย์หักทองขวาง
ฉัตรเครื่องสูงทองแผ่ลวด เป็นฉัตรเครื่องสูงประกอบพระเกียรติยศสำหรับพระบรมวงศ์ชั้น เจ้าฟ้า และพระบรมวงศ์ที่ได้รับพระราชทานเบญจปฎลเศวตฉัตร ทำด้วยผ้าปักทองแผ่ลวด ใช้ปักประดับพระเกียรติยศหรือแห่ในกระบวนแห่ทางสถลมารคและชลมารค ใน 1 สำรับ ประกอบด้วยฉัตรชุมสายทองแผ่ลวด 3 ชั้น (เฉพาะสำหรับเจ้าฟ้า) ฉัตรทองแผ่ลวด 5 ชั้นและ 7 ชั้น รวมทั้งบังแทรกและบังพระสูรย์ทองแผ่ลวด นอกจากนี้ ยังใช้แห่ในกระบวนพระอิสริยยศอัญเชิญพระบรมสารีริกธาตุหรือพระพุทธรูปสำคัญ
ฉัตรเครื่องสูงวังหน้า เป็นฉัตร 3 ชั้น สำหรับเป็นเครื่องสูงของสมเด็จพระบวรราชเจ้า กรมพระราชวังบวรสถานมงคล
ฉัตรเครื่อง เป็นฉัตร 5 ชั้น ทำด้วยผ้าปักทองแผ่ลวด สำหรับใช้เชิญออกในกระบวนแห่ศพของพระสงฆ์ทรงสมณศักดิ์ ชั้นสมเด็จพระราชาคณะ ขุนนางชั้นเจ้าพระยา (ทั้งชั้นสุพรรณบัฏและหิรัญบัฏ) ประธานองคมนตรี องคมนตรี นายกรัฐมนตรี รัฐมนตรี ประธานวุฒิสภา ประธานศาลฎีกา ที่ถึงแก่อสัญกรรมขณะอยู่ในตำแหน่ง (ผู้ได้รับพระราชทานโกศกุดั่นน้อย โกศราชวงศ์ โกศมณฑป และโกศไม้สิบสอง) เวลาตั้งประกอบเกียรติยศตั้งจำนวน 6 คัน บริเวณคันฉัตรประดับด้วยดอกไม้และเส้นสีขาวพันเลื้อย
ฉัตรเบญจา เป็นฉัตร 5 สี ซึ่งหมายรวมไปถึงฉัตรที่เขียนลายที่เรียกว่า "ฉัตรกำมะลอ" ด้วยฉัตรชนิดนี้ใช้สำหรับเชิญตั้งหรืออัญเชิญเข้าร่วมขบวนแห่ในงานศพของพระราชวงศ์ชั้น "หม่อมเจ้า" ที่ไม่ได้รับพระราชทานเครื่องราชอิสริยาภรณ์ชั้นสายสะพาย หรือ ชั้นทุติยจุลจอมเกล้าวิเศษ พระราชาคณะชั้นรองสมเด็จและชั้นธรรม  ขุนนางชั้นพระยา - พระยาพานทอง (ผู้ได้รับพระราชทานโกศแปดเหลี่ยม โกศราชินิกุล โกศโถ รวมทั้งหีบทองทึบและหีบทองลายสลักในบางกรณี) เวลาตั้งประกอบเกียรติยศตั้งจำนวน 4 คัน
ฉัตรราชวัติ เป็นฉัตรที่ใช้ปักเป็นระยะในงานพระราชพิธีสำคัญของพระมหากษัตริย์
ฉัตรประดับยอดพระโกศพระบรมอัฐิของพระราชวงศ์

ฉัตรปรุทองคำกรุผ้าขาว 9 ชั้น สำหรับพระบรมอัฐิของพระมหากษัตริย์
ฉัตรปรุทองคำกรุผ้าขาว 7 ชั้น สำหรับพระบรมอัฐิของสมเด็จพระปฐมบรมมหาชนก สมเด็จพระบรมราชชนก สมเด็จพระบรมราชชนนี สมเด็จพระอัครมเหสี
ฉัตรปรุทองคำ 7 ชั้น สำหรับพระอัฐิของสมเด็จพระบวรราชเจ้า สมเด็จพระยุพราช และพระบรมวงศ์ที่ได้รับสถาปนาพระอิสริยยศเป็นพิเศษ (พระราชทานสัปตปฎลเศวตฉัตรกางกั้นพระโกศพระศพ)
ฉัตรปรุทองคำ 5 ชั้น สำหรับพระอัฐิของสมเด็จรัชทายาทสมเด็จพระเจ้าน้องยาเธอที่ได้รับการสถาปนาพระเกียรติยศเป็นสมเด็จพระอนุชาธิราชเทียบเท่ากับสมเด็จพระรัชทายาท และสมเด็จเจ้าฟ้า พระอรรคชายา
ฉัตรปรุทองคำ 3 ชั้น สำหรับพระสังฆราชหรือพระพุทธรูปที่ประดิษฐาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฉัตร
พระเศวตฉัตร เก็บถาวร 2011-07-14 ที่ เวย์แบ็กแมชชีน
พระนพปฎลมหาเศวตฉัตร (ฉัตรขาว 9 ชั้น)
พระสัปตปฎลเศวตฉัตร (ฉัตรขาว 7 ชั้น)
เบญจปฎเศวตฉัตร (ฉัตรขาว 5 ชั้น)
เศวตฉัตร 3 ชั้น
หนูหิ่น เดอะมูฟวี่

สำหรับความหมายอื่น ดูที่ หนูหิ่น
| หนูหิ่น เดอะมูฟวี่ |
| --- | --- |

กำกับ: คมกฤษ ตรีวิมล
เขียนบท: คงเดช จาตุรันต์รัศมี
อำนวยการสร้าง: นนทรีย์ นิมิบุตร ยอดสุข วิวัฒน์
นักแสดงนำ: รุ้งลาวัณย์ โทนะหงษา ธัญยกันต์ ธนกิตติ์ธนานนท์ ปาณิศา บัวเจริญ อดิศร อินทรีย์ ณหทัย เล็กบำรุง
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย:  1 มิถุนายน พ.ศ. 2549
ความยาว: 102 นาที
ประเทศ: ประเทศไทย
ภาษา: ไทย อีสาน
ทุนสร้าง: 40 ล้านบาท 
ทำเงิน: 80.8 ล้านบาท
ข้อมูลจาก IMDb
ข้อมูลจากสยามโซน
หนูหิ่น เดอะมูฟวี่ เป็นภาพยนตร์ไทยแนวตลกซึ่งสร้างจากการ์ตูนเรื่องสั้นยอดนิยมชุด "หนูหิ่น อินเตอร์" ซึ่งเป็นเรื่องราวของหญิงสาวชาวอีสานที่เข้ามาทำงานเป็นแม่บ้านในบ้านเศรษฐีในกรุงเทพฯ ผลงานโดยผดุง ไกรศรี (เอ๊าะ ขายหัวเราะ) ภาพยนตร์เรื่องนี้ออกฉายครั้งแรกวันที่ 1 มิถุนายน พ.ศ. 2549 บทภาพยนตร์โดยคงเดช จาตุรันต์รัศมี กำกับโดย คมกฤษ ตรีวิมล
นักแสดง

รุ้งลาวัณย์ โทนะหงษา แสดงเป็น หนูหิ่น โนนหินแห่ (หนูหิ่น)
ธัญยกันต์ ธนกิตติ์ธนานนท์  แสดงเป็น เมธาวารี บดินทราธร (คุณมิลค์)
ปาณิศา บัวเจริญ  แสดงเป็น ธิดาวารี บดินทราธร (คุณส้มโอ)
อดิศร อินทรีย์  แสดงเป็น ทับทอง เทพสมบัติ (คุณทอง)
ณหทัย เล็กบำรุง  แสดงเป็น โชเนีย
กุดั่น จิ๋มดำ​  แสดงเป็น คุณหญิงปอยเปต ธีรากุล
สหัส รำห่าน​ แสดงเป็น ปรเมศร์ ธีรากุล
มดแดง สุวรรณหนอง​ แสดงเป็น มดแดง ธีรากุล
รางวัล

ได้รับรางวัลผู้แสดงนำหญิงยอดเยี่ยม จากงานสุพรรณหงส์ ครั้งที่ 16 (รุ้งลาวัณย์ โทนะหงษา)
1 ใน 5 รางวัลเพลงนำภาพยนตร์ยอดเยี่ยม จากงานสุพรรณหงส์ ครั้งที่ 16 (เพลงผู้จัดการบ้าน)
1 ใน 5 รางวัลออกแบบและจัดเครื่องแต่งกายยอดเยี่ยม จากงานพระราชทานพระสุรัสวดี ครั้งที่ 28
1 ใน 5 รางวัลแต่งหน้าและทำผมยอดเยี่ยม จากงานพระราชทานพระสุรัสวดี ครั้งที่ 28
1 ใน 5 รางวัลภาพเทคนิคพิเศษยอดเยี่ยม จากงานพระราชทานพระสุรัสวดี ครั้งที่ 28
1 ใน 5 รางวัลผู้แสดงนำหญิงยอดเยี่ยม จากงานชมรมวิจารณ์บันเทิง ครั้งที่ 15 (รุ้งลาวัณย์ โทนะหงษา)
1 ใน 5 รางวัลนักแสดงหญิงดีเด่นในบทนำ จากงานรางวัลเกียรติคุณทางการแสดง ครั้งที่ 4 (รุ้งลาวัณย์ โทนะหงษา)
ดูเพิ่ม

หนูหิ่น อินเตอร์
แหล่งข้อมูลอื่น

หนูหิ่น เดอะ มูฟวี่ ที่อินเทอร์เน็ตมูวีเดตาเบส
Noo Hin: The Comic - at Vithita Animation
Synopsis at MovieSeer เก็บถาวร 2007-09-29 ที่ เวย์แบ็กแมชชีน
Review[ลิงก์เสีย]
หนูหิ่น เดอะมูฟวี่ (2006) ที่สยามโซน
วัดมกุฏกษัตริยารามราชวรวิหาร

| วัดมกุฏกษัตริยารามราชวรวิหาร |
| --- | --- |
วัดมกุฏกษัตริยารามราชวรวิหาร

ชื่อสามัญ: วัดมกุฏกษัตริยารามราชวรวิหาร
ที่ตั้ง: ถนนราชดำเนินนอก แขวงบางขุนพรหม เขตพระนคร กรุงเทพมหานคร
ประเภท: พระอารามหลวงชั้นโท ชนิดราชวรวิหาร
พระประธาน: พระพุทธวชิรมกุฎ
เจ้าอาวาส: พระเทพวชิรเมธาจารย์ (บุญร่วม อตฺถกาโม ป.ธ.๙)
หมายเหตุ: 

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดมกุฏกษัตริยาราม
ขึ้นเมื่อ: 14 พฤศจิกายน พ.ศ. 2544
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000064
 
 
 
 สถานีย่อยพระพุทธศาสนา
วัดมกุฏกษัตริยาราม เป็นพระอารามหลวงชั้นโท ชนิดราชวรวิหาร ตั้งอยู่ริมถนนและคลองผดุงกรุงเกษม ด้านใกล้ถนนราชดำเนินนอก
ประวัติ

วัดมกุฏกษัตริยารามราชวรวิหาร สร้างขึ้นตามพระราชดำริของพระบาทสมเด็จพระจอมเกล้าเจ้าอยู่หัว หลังจากขุดคลองผดุงกรุงเกษมเป็นคูพระนครชั้นนอกแล้วทรงพระกรุณาโปรดเกล้า ฯ ให้มีวัดเรียงรายอยู่ตามชายคลองเหมือนที่กรุงศรีอยุธยา จึงโปรดเกล้าฯ ให้สร้างวัดขึ้นเคียงคู่กับวัดโสมนัสราชวรวิหาร ทรงพระกรุณาโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นแม่กองก่อสร้าง และพระเจ้าบรมวงศ์เธอ กรมขุนราชสีหวิกรม เป็นนายช่าง การก่อสร้างแล้วเสร็จใน พ.ศ. 2411 ในขั้นแรกโปรดเกล้าฯ ให้เรียกชื่อว่าวัดนามบัญญัติ เป็นการชั่วคราวก่อน เมื่อสิ้นรัชกาลจึงค่อยเรียกนามพระราชทานว่าวัดมกุฏกษัตริยาราม อันเป็นนามตามพระปรมาภิไธย
วัดมกุฏกษัตริยารามในเขตพระนคร และวัดโสมนัสราชวรวิหารที่อยู่ในเขตป้อมปราบศัตรูพ่าย เป็นวัดในเขตกรุงรัตนโกสินทร์ ที่มีเสมา 2 ชั้น ชั้นแรกเรียกว่า มหาสีมา อยู่ในซุ้มที่มุมกำแพงรอบวัด และยังมีเสมารอบพระอุโบสถอีกเรียกว่า ขัณฑสีมา ในวัดที่มีเสมา 2 ชั้นเช่นนี้ พระสงฆ์สามารถประชุมทำสังฆกรรมได้ทั้งพระอุโบสถและพระวิหาร อยู่ติดกับโรงเรียนมัธยมวัดมกุฏกษัตริย์
ประวัติสิ่งปลูกสร้างต่าง ๆ

อาคารสำคัญในวัดได้แก่ พระวิหาร และพระอุโบสถ มีลายพระมหามงกุฏอันเป็นตราประจำรัชกาลที่ 4 ทั้งที่หน้าบันและด้านบนของซุ้มประตูหน้าต่างเช่นเดียวกัน ผนังด้านในพระอุโบสถมีภาพจิตรกรรมอันหลากหลายแตกต่างจากวัดอื่น เช่น เรื่องพระสาวกในบาลีและอรรถกถา พระอัครสาวก 11 พระองค์ อัครสาวิกา 8 องค์ ภาพการบำเพ็ญกรรมฐาน สิ่งที่พึ่งปฏิบัติเนื่องด้วยธรรมวินัย ธุดงควัตร บนบานหน้าต่างและบานประตูด้านในเขียนพระสูตรที่เป็นคาถาด้วยตัวอักษรบรรจง เป็นต้น
ลำดับเจ้าอาวาส

พระอารามแห่งนี้มีเจ้าอาวาสมาแล้วทั้งสิ้น 8 พระองค์/รูปได้แก่
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รูปภาพ | รายนาม | เริ่มวาระ | สิ้นสุดวาระ |
| 1 |  | พระจันทรโคจรคุณ (ยิ้ม จนฺทรํสี)  | พ.ศ. 2411 | พ.ศ. 2425 |
| 2 |  | พระพรหมมุนี (แฟง กิตฺติสาโร)  | พ.ศ. 2425 | พ.ศ. 2443 |
| 3 |  | พระธรรมปาโมกข์ (ถม วราสโย) | พ.ศ. 2443 | พ.ศ. 2462 |
| 4 |  | พระศาสนโศภน (แจ่ม จตฺตสลฺโล) | พ.ศ. 2462 | พ.ศ. 2488 |
| 5 |  | สมเด็จพระอริยวงศาคตญาณ สมเด็จพระสังฆราช (จวน อุฏฺฐายี) | พ.ศ. 2488 | พ.ศ. 2514 |
| 6 |  |  พระเทพกิตติเมธี (หิ้น คนฺธาโร) | พ.ศ. 2514 | พ.ศ. 2516 |
| 7 |  | สมเด็จพระพุทธชินวงศ์ (ประจวบ กนฺตาจาโร) | พ.ศ. 2517 | พ.ศ. 2551 |
| 8 |  | พระเทพวชิรเมธาจารย์ (บุญร่วม อตฺถกาโม) | พ.ศ. 2565 | ปัจจุบัน |
คลังภาพ

พระอุโบสถ
พระวิหาร
พระพุทธวชิรมกุฎ พระประธานในพระวิหารหลวง
พระประธานในพระอุโบสถ
พระเจดีย์
ประเทศโบลิเวีย
การแบ่งเขตการปกครอง

โบลิเวียแบ่งเขตการปกครองออกเป็น 9 แคว้น (departamento) ชื่อเมืองหลักอยู่ในวงเล็บ
เบนิ (ตรินิดัด)
ชูกิซากา (ซูเกร)
โกชาบัมบา (โกชาบัมบา)
ลาปาซ (ลาปาซ)
โอรูโร (โอรูโร)
ปันโด (โกบิฆา)
โปโตซี (โปโตซี)
ซานตากรุซ (ซานตากรุซ)
ตาริฆา (ตาริฆา)
แต่ละแคว้นแบ่งออกเป็นจังหวัด (provincia)
แหล่งข้อมูลอื่น

เว็บท่าของรัฐบาลโบลิเวีย เก็บถาวร 2008-09-11 ที่ เวย์แบ็กแมชชีน (สเปน)
เก็บถาวร 2011-08-28 ที่ เวย์แบ็กแมชชีน จากเว็บไซต์กระทรวงต่างประเทศ
ข้อมูลประเทศโบลิเวีย เก็บถาวร 2018-12-25 ที่ เวย์แบ็กแมชชีน จากเดอะเวิลด์แฟกต์บุก (อังกฤษ)
ข้อมูลประเทศโบลิเวีย จากสารานุกรมบริทานิกา (อังกฤษ)
แผนที่เขตการปกครองของโบลิเวีย
ทิก เญิ้ต หั่ญ

| ทิก เญิ้ต หั่ญ Thích Nhất Hạnh |
| --- | --- |
พระภิกษุทิก เญิ้ต หั่ญ ในปารีส (ค.ศ. 2006)
คำนำหน้าชื่อ: เถี่ยนซือ (Thiền Sư)
ชื่ออื่น: เถ็ย (Thầy) (ครู)
ส่วนบุคคล
เกิด: เหงวียน ซวน บ๋าว (Nguyễn Xuân Bảo) 11 ตุลาคม ค.ศ. 1926(1926-10-11) เฮว้, จังหวัดเถื่อเทียน-เฮว้, อันนัม, อินโดจีนของฝรั่งเศส, ฝรั่งเศส
มรณภาพ: 22 มกราคม ค.ศ. 2022(2022-01-22) (95 ปี) เฮว้, จังหวัดเถื่อเทียน-เฮว้, เวียดนาม
ศาสนา: พุทธนิกายฌาน (เถี่ยน)
สำนัก: สำนักเลิมเต๊ (Lâm Tế; จีน: 臨濟, หลินจี่) Order of Interbeing Plum Village Tradition
สาย: รุ่นที่ 42 (เลิมเต๊) รุ่นที่ 8 (เหลียวกว๊าน, Liễu Quán)
ชื่ออื่น: เถ็ย (Thầy) (ครู)
ตำแหน่งชั้นสูง
ครู: ทิก เจิน เถิต (Thích Chân Thật)
ที่อยู่: อารามหมู่บ้านพลัม
ทิก เญิ้ต หั่ญ (11 ตุลาคม พ.ศ. 2469 – 22 มกราคม พ.ศ. 2565) หรือนิยมทับศัพท์ว่า ติช นัท ฮันห์ (เวียดนาม: Thích Nhất Hạnh ฮันตึ: 釋一行 ; ฝรั่งเศส: Thich Nhat Hanh) เป็นพระภิกษุนิกายเซนชาวเวียดนาม ชื่อทิก เญิ้ต หั่ญ เป็นฉายาทรงธรรม โดยคำว่า "ทิก" เป็นแปลว่า "ศากยะ" ส่วน "เญิ้ต หั่ญ" มีความหมายว่า "การกระทำเพียงหนึ่ง (One Action)" ท่านเป็นพระมหาเถระนิกายเซน กวี และผู้สนับสนุนในเรื่องสันติภาพ มีงานเขียนเผยแผ่ตีพิมพ์ภาษาต่าง ๆ มากมาย และเป็นที่รู้จักกันดีในหมู่นักปฏิบัติธรรมชาวตะวันตก ท่านมรณภาพในวันที่ 22 มกราคม พ.ศ. 2565 ด้วยอายุ 95 ปี
ประวัติ

ทิก เญิ้ต หั่ญ เกิดเมื่อวันที่ 11 ตุลาคม พ.ศ. 2469 ที่จังหวัดกว๋างจิ ในภาคกลางของประเทศเวียดนาม ท่านมีชื่อเดิมว่า เหงวียน ซวน บ๋าว (Nguyễn Xuân Bảo) ท่านได้บรรพชาเป็นสามเณรที่ วัดตื่อฮิ้ว เมื่อ พ.ศ. 2485 ขณะมีอายุได้ 16 ปี และได้อุปสมบทเป็นพระในเวลาต่อมา ช่วงแรกที่อยู่ในเวียดนาม ท่านได้พยายามฟื้นฟูพระพุทธศาสนาด้วยการเขียนบทความ แต่กลับได้รับการต่อต้านจากผู้นำองค์กรชาวพุทธและรัฐบาลเป็นอย่างมาก
ต่อมาใน พ.ศ. 2505 ท่านได้รับทุนไปศึกษาศาสนาเปรียบเทียบ ณ มหาวิทยาลัยพรินซ์ตัน สหรัฐ ท่านได้ศึกษาที่นั่นเป็นเวลา 1 ปี แม้จะได้รับทุนจากมหาวิทยาลัยโคลัมเบียต่อ แต่ท่านก็ตัดสินใจเดินทางกลับเวียดนาม เพื่อก่อตั้งโรงเรียนยุวชนรับใช้สังคม และทำงานด้านความร่วมมือระหว่างพระพุทธศาสนานิกายมหายานและเถรวาทในเวียดนาม ท่านพยายามสอนแนวคิดเรื่องพระพุทธศาสนาเพื่อการรับใช้สังคม เพื่อฟื้นฟูความเสียหายจากสงคราม ท่านพยายามพัฒนาวงการสงฆ์ด้วยการสอนและเขียนในสถาบันพระพุทธศาสนาชั้นสูง ภารกิจที่สำคัญของท่านคือ ก่อตั้ง "คณะเทียบหิน" ใน พ.ศ. 2509
ใน พ.ศ. 2510 มาร์ติน ลูเธอร์ คิง จูเนียร์ ได้เสนอชื่อของท่านให้เป็นผู้ได้รับรางวัลโนเบลสาขาสันติภาพ โดยกล่าวว่า "ข้าพเจ้าไม่รู้จักใครเป็นการส่วนตัวอีกที่จะมีคุณค่าพอสำหรับรางวัลโนเบลสาขาสันติภาพ นอกเหนือไปจากพระผู้มีเมตตาจากเวียดนามผู้นี้"
หมู่บ้านพลัม

แต่การรณรงค์เพื่อหยุดการสนับสนุนสงครามของท่านทำให้รัฐบาลเวียดนาม ที่ถึงแม้จะรวมประเทศได้แล้วก็ตาม ไม่ยอมรับท่าน และปฏิเสธการเข้าประเทศของท่าน ทำให้ท่านต้องลี้ภัยอย่างเป็นทางการที่ประเทศฝรั่งเศส และก่อตั้ง "หมู่บ้านพลัม" เป็นสถานที่ปฏิบัติธรรมของชุมชนสงฆ์ของท่าน ที่เมืองบอร์โด ประเทศฝรั่งเศส ในปี พ.ศ. 2525 ในระยะแรกเป็นแหล่งพักพิงของผู้ลี้ภัย ก่อนจะเริ่มมีนักบวชตั้งแต่ปี พ.ศ. 2531
หมู่บ้านพลัมปัจจุบันได้จัดการอบรมภาวนาเกี่ยวกับการเจริญสติทั้งในยุโรปและอเมริกาเหนือให้แก่บุคคลทั่วไป ปัจจุบันมีนักบวชกว่าห้าร้อยคน จากกว่ายี่สิบประเทศทั่วโลก ส่วนใหญ่อยู่ในหมู่บ้านพลัม และที่อื่นๆได้แก่ Green Mountain Dharma Center รัฐเวอร์มอนต์ และ Deer Park Monastery รัฐแคลิฟอร์เนีย ในสหรัฐอเมริกา และที่วัดบัทหงา เมืองบ๋าวหลอบ และ วัดตื่อฮิ้ว เมืองเฮว้ ประเทศเวียดนาม
ท่านทิก เญิ้ต หั่ญ ได้จัดตั้ง "หมู่บ้านพลัม" (Plum Village) ขึ้น ณ ประเทศฝรั่งเศส อันเป็นชุมชนแบบอย่าง การปฏิบัติธรรมแห่งพุทธบริษัท 4 ที่เน้นการเจริญสติในชีวิตประจำวันอย่างตระหนักรู้ในแต่ละลมหายใจเข้าออก และกลับมาอยู่กับปัจจุบันขณะ ในชุมชนปฏิบัติธรรมแห่งหมู่บ้านพลัม มีทั้งสิ้น 12 แห่ง อยู่ในประเทศฝรั่งเศส สหรัฐอเมริกา เยอรมนี และเวียดนาม นอกจากนี้มีกลุ่มปฏิบัติธรรมตามแนวทางของท่านทิก เญิ้ต หั่ญ (คณะสงฆ์) กระจายอยู่หลายประเทศทั่วโลกเกือบหนึ่งพันกลุ่ม
ภายในคณะสงฆ์หมู่บ้านพลัมประกอบด้วยวัด 8 วัด ได้แก่
Upper Hamlet, Lower Hamlet, New Hamlet, Lower Mountain Hamlet กระจายตัวอยู่ในหมู่บ้านชนบทใกล้เมืองบอร์โด ทางใต้ของประเทศฝรั่งเศส
Clarity Hamlet, Solidity Hamlet ที่ Deer Park Monastery รัฐแคลิฟอร์เนีย
Green Mountain Dharma Center, Maple Forest Monastery ที่รัฐเวอร์มอนต์ ประเทศสหรัฐอเมริกา
นอกจากนี้ยังมีสังฆะอื่น ๆ อยู่ในหลายประเทศทั่วโลก
ผลงานเขียน

ท่านทิก เญิ้ต หั่ญ เป็นผู้ประพันธ์หนังสือธรรมะชื่อดังระดับโลกหลายเล่ม ดังนี้
ปาฏิหาริย์แห่งการตื่นอยู่เสมอ
สันติภาพทุกย่างก้าว
ปัจจุบันเป็นเวลาประเสริฐสุด
ศานติในเรือนใจ
เดิน วิถีแห่งสติ [Walking Meditation]
ดวงตะวัน ดวงใจฉัน
ทางกลับคือการเดินทางต่อ
กุญแจเซน
สายน้ำแห่งความกรุณา
วิถีแห่งบัวบาน
คือเมฆสีขาว ทางก้าวเก่าแก่ วรรณกรรมพุทธประวัติในทัศนะใหม่ เล่ม 1-2 / Old Path White Clouds : Walking in the Footsteps of the Buddha
ด้วยปัญญาและความรัก
เธอคือศานติ : ลำนำแห่งลมหายใจและรอยยิ้ม [Being Peace]
ศาสตร์แห่งความเข้าใจ
พุทธศาสนาในอนาคต
อานาปนอานาสติศาสตร์
พระสูตรธรรมแปดประการสำหรับมหาบุรุษ
เพชรตัดทำลายมายา [The Diamond That Cuts Through Illusion]
กุหลาบประดับดวงใจ
ไผ่พระจันทร์
ดอกบัวในทะเลเพลิง
เสียงร้องของชาวเวียดนาม
จุดยืนพระพุทธศาสนาท่ามกลางสงครามและการปฏิวัติ
เมตตาภาวนา : คำสอนว่าด้วยรัก [Teaching on Love]
เรียกฉันด้วยนามอันแท้จริง
ปลูกรัก
เริ่มต้นใหม่
ดูเพิ่ม

ก้าวเดินกับฉัน
แหล่งข้อมูลอื่น

Order of Interbeing
Parallax Press – ก่อตั้งโดยท่านทิก เญิ้ต หั่ญ
Plum Village – อารามของของทิก เญิ้ต หั่ญ
Sangha Directory – List of communities practicing in Thich Nhat Hanh's tradition
ตามรอยทิก เญิ้ต หั่ญตามรอยพระบาทพระศาสดาวิสาขบูชาโลก
เว็บไซต์หมู่บ้านพลัม ประเทศไทย
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  กรีซ  เกาหลี  โครเอเชีย  เนเธอร์แลนด์  โปแลนด์  โปรตุเกส 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  SNAC  IdRef
ทิงกิงเอาต์ลาวด์

Error ซิงเกิลโดยเอ็ด ชีแรน
"ทิงกิงเอาต์ลาวด์" (อังกฤษ: Thinking Out Loud) เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงเขียนโดยเอ็ด ชีแรน และเอมี แวดจ์ และผลิตโดยเจค กอสลิง เพลงออกจำหน่ายในวันที่ 24 กันยายน ค.ศ. 2014 ผ่านสังกัดอะไซลัมและแอตแลนติก เป็นซิงเกิลลำดับที่สามของสตูดิโออัลบั้มที่สองของชีแรน × (2014)
"ทิงกิงเอาต์ลาวด์" ได้รับรางวัลแกรมมี สาขาเพลงแห่งปี และสาขาแสดงเดี่ยวชายยอดเยี่ยม และได้รับการเสนอชื่อเข้าชิงสาขาบันทึกเสียงแห่งปีในงานประจำปี ค.ศ. 2016
ในวันที่ 10 สิงหาคม ค.ศ. 2016 ชีแรนถูกฟ้องร้องจากครอบครัวของเอ็ด ทาวน์เซนด์ข้อหาล่วงละเมิดลิขสิทธิ์เพลง โดยอ้างว่า "ทิงกิงเอาต์ลาวด์" ลอกเลียนแบบส่วนสำคัญของเพลง "เล็ตส์เก็ตอิตออน" ของมาร์วิน เกย์
รูปแบบและรายชื่อเพลง

| --- | --- |
 แผ่นเสียง 7 นิ้ว "ทิงกิงเอาต์ลาวด์"  "แอมอะเมสส์" (ไลฟ์จากไลต์ชิป 95) ซีดีซิงเกิล "ทิงกิงเอาต์ลาวด์"  "แอมอะเมสส์" (ไลฟ์จากไลต์ชิป 95) ดิจิทัลดาวน์โหลด (รีมิกซ์) "ทิงกิงเอาต์ลาวด์" (Alex Adair Remix) –3:02:  อีพี (ออสเตรเลียนเอ็กซ์คลูซีฟ) "ทิงกิงเอาต์ลาวด์"  "ดอนต์" (Sable Remix)  "ซิง" (Trippy Turtle Remix)  "ทิงกิงเอาต์ลาวด์" (Alex Adair Remix)  "Don't" (X Ambassadors Remix)  "Sing" (Syn Cole Remix)
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 13× Platinum | 910,000‡ |
| Austria (IFPI Austria) | Platinum | 30,000* |
| Belgium (BEA) | 2× Platinum | 40,000‡ |
| Canada (Music Canada) | Diamond | 800,000‡ |
| Denmark (IFPI Danmark) | 5× Platinum | 450,000‡ |
| France (SNEP) | Gold | 75,000* |
| Germany (BVMI) | 3× Gold | 600,000‡ |
| Italy (FIMI) | 7× Platinum | 350,000‡ |
| Mexico (AMPROFON) | Platinum+Gold | 90,000* |
| New Zealand (RMNZ) | 6× Platinum | 90,000* |
| Portugal (AFP) | Gold | 10,000‡ |
| Spain (PROMUSICAE) | 4× Platinum | 160,000‡ |
| Sweden (GLF) | Platinum | 40,000‡ |
| Switzerland (IFPI Switzerland) | Platinum | 30,000‡ |
| United Kingdom (BPI) | 6× Platinum | 3,700,000 |
| United States (RIAA) | 12× Platinum | 12,000,000‡ |
สตรีมมิง
| Denmark (IFPI Danmark) | Gold | 1,300,000† |
| Japan (RIAJ) | Silver | 30,000,000† |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
แหล่งข้อมูลอื่น

"ทิงกิงเอาต์ลาวด์" ที่ยูทูบ
| ด ค กเพลงของเอ็ด ชีแรน |
| --- | --- |
 ผลงานเพลง 
+:  "ดิเอทีม"  "ดรังค์"  "สมอลล์บัมบ์"  "เลโกเฮาส์"  "You Need Me, I Don't Need You"  "กิฟมีเลิฟ"  "The Parting Glass" 
x:  "วัน"  "แอมอะเมสส์"  "ซิง"  "ดอนต์"  "โฟโตกราฟ"  "บลัดสตรีม"  "Tenerife Sea"  "ดิแมน"  "ทิงกิงเอาต์ลาวด์"  "อะไฟเออร์เลิฟ" 
÷:  "อีเรเซอร์"  "แคสเซิลออนเดอะฮิลล์"  "ไดฟ์"  "เชปออฟยู"  "เพอร์เฟ็กต์"  "กอลเวย์เกิร์ล"  "Happier"  "นิวแมน"  "Hearts Don't Break Around Here"  "What Do I Know?"  "How Would You Feel (Paean)"  "Supermarket Flowers"  "บาร์เซโลนา"  "Bibia Be Ye Ye"  "Nancy Mulligan"  "Save Myself" 
No.6 Collaborations Project:  "บิวตีฟูลพีเพิล"  "เซาท์ออฟเดอะบอร์เดอร์"  "ครอสมี"  "เทกมีแบ็กทูลอนดอน"  "เพสพาร์ตออฟมี"  "ไอดอนต์แคร์"  "Antisocial"  "รีเมมเบอร์เดอะเนม"  "พุตอิตออลออนมี"  "น็อตธิงออนยู"  "โบลว์" 
=:  "Tides"  "Shivers"  "เฟิสต์ไทมส์"  "แบดฮาบิตส์"  "โอเวอร์พาสกราฟฟิติ"  "The Joker and the Queen"  "ทูสเต็ป"  "Visiting Hours"  "เมอร์รีคริสต์มาส" 
เพลงเด่น:  "ออลอะเบาต์อิต"  "Do They Know It's Christmas?"  "ดรีมเมอส์"  "Everything Has Changed"  "Hush Little Baby"  "If I Could"  "เลย์อิตออลออนมี"  "โอลด์สกูลเลิฟ"  "Reuf"  "Teardrop"  "Watchtower"  "Young Guns"  "บัวมี"  "เอนด์เกม"  "ริเวอร์"  "Those Kinda Nights"  "Own It"  "Sausage Rolls for Everyone" 
ซิงเกิลอื่น ๆ:  "ไอซีไฟเออร์"  "เมกอิตเรน"  "อาฟเตอร์โกลว์"  "เปรู" 
เพลงอื่น ๆ:  "ออลออฟเดอะสตาร์"  "แคนเดิลอินเดอะวินด์" 
  หมวดหมู่ 
| ด ค กรางวัลแกรมมี สาขาขับร้องเพลงป็อปเดี่ยวยอดเยี่ยม |
| --- | --- |
2010s:  "ซัมวันไลก์ยู" – อะเดล (2011)  "เซตไฟร์ทูเดอะเรน" (การแสดงสด) – อะเดล (2012)  "โรยัลส์" – ลอร์ด (2013)  "แฮปปี" (การแสดงสด) – ฟาร์เรลล์ วิลเลียมส์ (2014)  "ทิงกิงเอาต์ลาวด์" – เอ็ด ชีแรน (2015)  "เฮลโล" – อะเดล (2016)  "เชปออฟยู" – เอ็ด ชีแรน (2017)  "โจแอนน์ (แวร์ดูยูธิงยูอาร์โกอิง?)" – เลดีกากา (2018)  "ทรูธเฮิร์ตส์" – ลิซโซ (2019) 
2020s:  "วอเตอร์เมลอนชูการ์" – แฮร์รี สไตล์ (2020)  "ไดเวอส์ไลเซินซ์" – โอลิเวีย โรดริโก (2021)  "อีซีออนมี" – อะเดล (2022)  "ฟาวเวอส์" – ไมลีย์ ไซรัส (2023) 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน
นางสาวบุญเหลือ

ประติมากรรมลอยตัวรูปนางสาวบุญเหลือ ณ อนุสรณ์สถานนางสาวบุญเหลือ ภายในบริเวณโรงเรียนบุญเหลือวิทยานุสรณ์ ตำบลโคกสูง อำเภอเมืองนครราชสีมา จังหวัดนครราชสีมา
นางสาวบุญเหลือ  หรือ ย่าเหลือ  บุคคลในประวัติศาสตร์ไทย ในฐานะวีรสตรี ที่มีส่วนสำคัญในการกอบกู้เมืองนครราชสีมาร่วมกับท้าวสุรนารี จากการเข้ายึดตีเมือง ของกองทัพเจ้าอนุวงศ์เวียงจันทน์ ณ ทุ่งสัมฤทธิ์ ปี พ.ศ. 2369 ในรัชสมัย พระบาทสมเด็จพระนั่งเกล้าเจ้าอยู่หัว รัชกาลที่ 3
ประวัติ และวีรกรรมของนางสาวบุญเหลือ

นางสาวบุญเหลือ  เป็นบุตรีของหลวงเจริญ กรมการเมืองผู้น้อยแห่งเมืองนครราชสีมา มีความใกล้ชิดสนิทสนม และเคารพนับถือ พระยาปลัดเมืองนครราชสีมา และคุณหญิงโม เป็นอันมาก อีกทั้งพระยาปลัดเมือง และคุณหญิงโม ไม่มีบุตร และธิดา จึงได้รัก และเอ็นดูนางสาวบุญเหลือ ดุจว่าเป็นลูกหลานแท้ ๆ
เมื่อ ปี พ.ศ.  2369 เจ้าอนุวงศ์แห่งนครเวียงจันทน์ ได้ยกกองทัพมุ่งสู่สยาม​เพื่อหวัง​จะ​กอบกู้​เอกราช​จนถึงเมืองนครราชสีมา  โดยอ้างว่า มีพระราชโองการให้ยกทัพไปกรุงเทพ เพื่อช่วยรบกับอังกฤษ  และเนื่องจากในขณะนั้น เจ้าเมืองนครราชสีมา และพระยาปลัดเมืองไม่อยู่ ไปราชการเมืองขุขันธ์ เจ้าอนุวงศ์จึงยกทัพ เข้ายึดเมืองนคราชสีมาได้โดยง่าย  แล้วกวาดต้อนผู้คนชาวนครราชสีมาเป็นเชลยขึ้นไปยังเวียงจันทน์  ในจำนวนเชลยเหล่านั้น มีคุณหญิงโม และนางสาวบุญเหลือรวมอยู่ด้วย
ระหว่างที่กองทัพเจ้าอนุวงศ์ และทหารลาว หยุดพักค้างแรมระหว่างเดินทางไปเวียงจันทน์ ณ ทุ่งสัมฤทธิ์  แขวงเมืองนครราชสีมา เมื่อวันที่ 4 มีนาคม พ.ศ. 2369    คุณหญิงโม ร่วมกับ นางสาวบุญเหลือ และหลวงณรงค์สงคราม หัวหน้าชาวเมือง ได้ใช้กลอุบาย โดยให้ชาวเมืองเลี้ยงสุราอาหารแก่ทหารลาวที่ควบคุมตัวมา  เมื่อทหารเจ้าอนุวงศ์หลงกลกินเหล้าเมายาจนขาดสติเกือบหมดกองทัพ   เมื่อได้โอกาสอันเหมาะสมแล้ว   กำลังชาวโคราชที่ทุ่งสัมฤทธิ์ทั้งชาย และหญิง ก็แย่งอาวุธโจมตีเข่นฆ่าทหารลาวจนล้มตายเป็นจำนวนมาก  ทำให้แผนกอบกู้อิสรภาพของนครราชสีมาสำเร็จ
และในเหตุการณ์ครั้งนั้น นางสาวบุญเหลือได้เสียสละพลีชีพด้วยการนำไม้ฟืนจากกองไฟ วิ่งหลอกล่อทหาร ตรงไปยังกองเกวียน กระสุนดินประสิวของกองทัพทหารลาว จนเกิดการระเบิด แสงเพลิงแดงฉานไปทั่วท้องทุ่งสัมฤทธิ์     ด้วยการตัดสินใจด้วยปฏิภาณอันห้าวหาญ เด็ดเดี่ยวในวีรกรรมครั้งนี้ ของนางสาวบุญเหลือ ยังคงประทับแน่นอยู่ในความทรงจำ ของลูกหลานชาวนครราชสีมาตลอดไม่รู้ลืม
และต่อมาทางราชการ ได้ถือเอาวันที่  4  มีนาคมของทุกปี  เป็น วันไทยอาสาป้องกันชาติ
อนุสรณ์สถานนางสาวบุญเหลือ

อนุสรณ์สถานนางสาวบุญเหลือ ตั้งอยู่ในบริเวณโรงเรียนบุญเหลือวิทยานุสรณ์ ตำบลโคกสูง อำเภอเมือง ห่างจากตัวเมืองนครราชสีมา 12.5 กิโลเมตร ตามเส้นทางหลวงแผ่นดินหมายเลข 205( ถนนสุรนารายณ์)สายนครราชสีมา - ชัยภูมิ ชาวนครราชสีมาได้ร่วมสร้างขึ้น และทำพิธีเปิดเมื่อวันที่ 6 กรกฎาคม พ.ศ. 2529 เพื่อรำลึกถึงวีรกรรมของนางสาวบุญเหลือ และเหล่าบรรพบุรุษของชาวนครราชสีมา ที่ได้พลีชีพเพื่อปกป้องชาติ เมื่อครั้งวีรกรรมทุ่งสัมฤทธิ์ ในปีพ.ศ. 2369 นับเป็นอนุสรณ์สถานอีกแห่งหนึ่ง ที่ชาวนครราชสีมา ให้ความเคารพสักการะเป็นอย่างสูง
จังหวัดนครราชสีมา และประชาชนชาวนครราชสีมาพร้อมใจกันสร้าง และทำพิธีเปิดอนุสรณ์สถานนางสาวบุญเหลือ ขึ้นที่โรงเรียนบุญเหลือวิทยานุสรณ์  เมื่อ  วันที่ 6 กรกฎาคม พ.ศ. 2529 โดย ฯพณฯ พลเอกเปรม  ติณสูลานนท์ นายกรัฐมนตรีในสมัยนั้น   เป็นประธาน และได้มีการกำหนด ให้ทุกวันที่ 4 มีนาคมของทุกปี เป็นวันสดุดี วีรกรรมของนางสาวบุญเหลือ โดยผู้ว่าราชการจังหวัด ข้าราชการ พ่อค้า และประชาชน  ได้ร่วมกันสดุดี พร้อมทั้งเปลี่ยนผ้าตะเบงมาน ตามสีแห่งปี มอบพวงมาลัย และวางพวงมาลา  ณ  อนุสรณ์สถานนางสาวบุญเหลือ
ดูเพิ่ม

ท้าวสุรนารี
วีรกรรมทุ่งสัมฤทธิ์
โรงเรียนบุญเหลือวิทยานุสรณ์